|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. szeptember 10 - ei rendkívüli**

**ülésére**

|  |  |
| --- | --- |
| **Tárgy:** | Javaslat a 2024. évi kapufigyelő rendszer kialakításának támogatására benyújtott pályázatok elbírálására |

**Készítette:**

Rutkai Noémi

pályázati referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzat Képviselő-testületének **Városüzemeltetési Bizottsága** a helyi lakóközösségek és önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet (a továbbiakban: Rendelet) alapján az önkormányzat költségvetésében meghatározott keretösszegig a VII. kerület közigazgatási területén lévő társasházak, lakásszövetkezetek (a lakásszövetkezetekről szóló 2004. évi CXV. tv. 2. § (1) bek.), önkormányzati tulajdonban lévő lakóépületek, háziorvosi rendelők, az önkormányzati intézmények, egyházak részére **kapufigyelő rendszer kialakításának támogatása érdekében pályázatot írt ki** (1. melléklet) a 119/2024. (III. 19.) határozatával (2. melléklet).

Budapest Főváros VII. kerület Erzsébetváros Önormányzata Képviselő testületének Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendeletében biztosított támogatási keret 2.000.000 forint.

A pályázati kiírás közzététele a helyben szokásos módon megtörtént.

A pályázati kiírás szerint a pályázatok benyújtásának határideje: a támogatási keret kimerüléséig, de legfeljebb 2024. július 30. napja.

A pályázatok elbírálásának tervezett határideje szeptember 30. napja.

A **támogatás** **vissza nem térítendő**, utófinanszírozású, **mértéke** a pályázó által benyújtott és a döntéshozó által elfogadott **pályázati költségvetés** (illetve a megvalósítás után benyújtott, elfogadott kiadások összegének) **legfeljebb 50%-a** lehet, mely azonban **nem haladhatja meg a 250.000,- Ft-ot.**

**A pályázati felhívásra 7 db pályázat érkezett be, 1.454.626 Ft összegű támogatás igényléssel:**

1. Budapest VII. kerület **Osvát u. 7. sz. Társasház** pályázatában a tervezett munkálatok összes bekerülési költségét 396.754.,-Ft összegben jelölte meg, az igényelt támogatás: **198.377,-Ft.** Hiánypótlásra nem volt szükség???. A pályázat támogatását javasoljuk.
2. Budapest VII. kerület **Garay u. 33. sz. Társasház** pályázatában a tervezett munkálatok összegét 509.778.,- Ft összegben határozta meg, a támogatási igény: **250.000,-Ft.** Hiánypótlást igényelt a pályázat. A hiányosságot a pályázó maga is észlelte, és hiánypótlási felhívás kiküldése nélkül önként pótolta azt. A pályázat támogatását javasoljuk.
3. Budapest VII. kerület **Garay u. 29-31. sz. Társasház** pályázatában a tervezett munkálatok összegét 450.530,-Ft összegben határozta meg, a támogatási igény: **225.265,-Ft.** A pályázat hiánypótlást igényelt. A hiánypótlás a hiánypótlási felhívás alapján maradéktalanul megtörtént. A pályázat támogatását javasoljuk.
4. Budapest VII. kerület **Klauzál tér 6. sz. Társasház** pályázatában a tervezett munkálatok összegét 450.530.,- Ft összegben határozta meg, a támogatási igény: **225.265,-Ft.** Hiánypótlásra nem volt szükség. A pályázat támogatását javasoljuk.
5. Budapest VII. kerület **Király u. 91. sz. Társasház** pályázatában a tervezett munkálatok összes bekerülési költségét 450.530.,-Ft összegben jelölte meg, az igényelt támogatás: **225.265,-Ft.** Hiánypótlást igényelt a pályázat. A hiányosságot a pályázó maga is észlelte, és hiánypótlási felhívás kiküldése nélkül önként pótolta azt. A pályázat támogatását javasoljuk.
6. Budapest VII. kerület **Erzsébet krt. 28. sz. Társasház** pályázatában a tervezett munkálatok összes bekerülési költségét 330.454.,-Ft összegben jelölte meg, az igényelt támogatás: **165.227,-Ft.** Hiánypótlásra nem volt szükség. A pályázat támogatását javasoljuk.
7. Budapest VII. kerület **Cserhát u. 19. sz. Társasház** pályázatában a tervezett munkálatok összes bekerülési költségét 330.454.,-Ft összegben jelölte meg, az igényelt támogatás: **165.227,-Ft.**

A pályázat hiánypótlással nem kezelhető hiányossága:

a közös tulajdonban álló épületrészek, helyiségek és területek megfigyelését szolgáló, zárt rendszerű műszaki megoldással kiépített elektronikus megfigyelő rendszer (kamerarendszer) létesítéséről és üzemeltetéséről az előírtnál kevesebb tulajdonostárs igenlő szavazata került bemutatásra a pályázatban.

Emiatt a pályázat elutasítását javasoljuk.

A támogatási szerződések megkötéséhez a fedezet rendelkezésre áll.

A pályázati kiírásnak megfelelően a döntés-előkészítési munkákat a Polgármesteri Hivatal elvégezte. (bontási jegyzőkönyv: 3. melléklet)

A benyújtott pályázatok, hiánypótlási felhívások, hiánypótlások a Városüzemeltetési Irodán megtekinthetőek.

A Rendelet 2.§ (4) bekezdésében foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

**Határozati javaslatok**

**1.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2024. (IX. 10.) határozata a 2024. évi kapufigyelő rendszer kialakításának támogatására benyújtott, nyertes pályázatokról**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy

1. az alábbi pályázók a **2024. évi kapufigyelő rendszer kialakításának támogatására benyújtott pályázatuk alapján támogatásra jogosultak:**

|  |  |  |  |
| --- | --- | --- | --- |
| Bontási jkv. sorszáma | Pályázó | Támogatás összege | Támogatási intenzitás |
| 1. | Osvát u. 7. sz. Társasház | 198.377 Ft | 50% |
| 2. | Garay u. 33. sz. Társashház | 250.000 Ft | 50% |
| 3. | Garayu. 29-31. sz. Társasház | 225. 265 Ft | 50% |
| 4. | Klauzál tér 6. sz. Társasház | 225.265 FT | 50% |
| 5. | Király u. 91. sz. Társasház | 225.265 Ft | 50% |
| 6. | Erzsébet krt. 28. sz. Társasház | 165.227 Ft | 50% |
|  | **ÖSSZESEN:** | **1.289.399 Ft** |  |

1. felkéri a Polgármestert a támogatási szerződések aláírására.

**Felelős:** Niedermüller Péter polgármester

**Határidő:** 1. pont tekintetében 2024. szeptember 10. napja

2. pont tekintetében 2024. november 15. napja

**2.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2024. (IX. 10.) határozata a 2024. évi kapufigyelő rendszer kialakításának támogatására benyújtott, elutasított pályázatról**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy

1. Budapest VII. kerület **Cserhát u. 19. sz. Társasház pályázatát nem támogatja** tekintettel arra, hogy a közös tulajdonban álló épületrészek, helyiségek és területek megfigyelését szolgáló, zárt rendszerű műszaki megoldással kiépített elektronikus megfigyelő rendszer (kamerarendszer) létesítéséről és üzemeltetéséről az előírtnál kevesebb tulajdonostárs igenlő szavazata került bemutatásra a pályázatban.
2. Felkéri a Jegyzőt, hogy a Bizottság döntéséről tájékoztassa a pályázót.
3. pont tekintetében:

**Felelős:** Sáli Annamária bizottsági elnök

**Határidő:** 2024. szeptember 10. napja

1. pont tekintetében:

**Felelős:** Tóth János jegyző

**Határidő:** 2024. szeptember 30. napja

Budapest, 2024. szeptember 2.

dr. Jávori Péter

Városüzemeltetési Iroda vezetője

Mellékletek:

* 1. melléklet: pályázati kiírás és mellékletei
* 2. melléklet: 119/2024. (III. 19) . határozat a kapufigyelő pályázat kiírásáról
* 3. melléklet: bontási jegyzőkönyv